Bɔk 40 AKKDC08 - Masaba y'a fɔ Musa ye ko: «Ɲɔgɔnkunbɛn - Bible Search
Bɔk 39 Sar int
Bɔk 40
Ɲɔgɔnkunbɛn fanibugu diko Ala ma
1Masaba y'a fɔ Musa ye ko: 2«Ɲɔgɔnkunbɛn fanibugu lɔ, i k'o kɛ saan kalo fɔlɔ tile fɔlɔ la. 3Ne ka sariyaw sɛbɛnnin be walaka minw kan, olu be kɛsu min kɔnɔ, i k'o kɛsu nin bila a kɔnɔ k'o datugu ni soo cɛtigɛfani ye, 4ka na ni tabali ye k'a minanw labɛn a kan. O kɔ, i be na ni fitinɛbilayɔrɔ ye ka fitinɛw mana, 5ka wusulan jɛniyɔrɔ sanulaman bila kɛsu nin ɲafɛ ka fanibugu dalafani dulon daa la.
6«Saraka jɛnita bɔyɔrɔ bila Ɲɔgɔnkunbɛn fanibugu daa ɲafɛ, 7ka dagaba bila fanibugu ni sarakabɔyɔrɔ cɛ ka jii kɛ a la, 8ka lukɛnɛ tutunanw lɔ k'a lamini ka luu dondalafani dulon daa la.
9«Tulu mɔnta ta ka bugu n'a kɔnɔnafɛnw bɛɛ mɔn, i bena o bɛɛ kɛ ne ta ye ten. O be kɛ fɛɛn saniyanin ye. 10I be saraka jɛnita bɔyɔrɔ n'a minanw bɛɛ mɔn ni tulu ye k'a kɛ ne ta ye. O la, sarakabɔyɔrɔ bena kɛ fɛɛn ye min saniyanin be kosɔbɛ. 11I be dagaba n'a jusigilan mɔn k'o kɛ ne ta ye, 12ka gwɛrɛ ni Arɔn n'a dencɛw ye Ɲɔgɔnkunbɛn fanibugu daa la k'u ko, 13ka sarakalasefaniw don Arɔn kaan na ka tulu kɛ a la k'a kɛ ne ta ye janko a ka se ka sarakalasebaara kɛ ne ye, 14ka gwɛrɛ n'a dencɛw ye fana ka forocabaw don u la, 15k'u mɔn ni tulu ye i n'a fɔ i y'u facɛ mɔn cogo min na, janko u ka se ka sarakalasebaara kɛ ne ye. O bena u bila sarakalasebaara la, baara min bena to ka kɛ waati nataw bɛɛ la.»
16Masaba tun ye min fɔ Musa ye, a y'o bɛɛ kɛ ten. 17Saan filanan u bɔnin kɔ Ezipiti, o kalo fɔlɔ tile fɔlɔ loon, bugu nin lɔra. 18Musa y'a lɔ: a y'a jusigilanw sigi, k'a lɔgɔw lɔ, ka banabiriw don a la, k'a tutunanw lɔ, 19k'a kunbirifaniw biri a kan i ko Masaba tun y'a fɔ a ye cogo min na. 20Masaba ka sariyaw be walaka minw kan, a y'u ta k'u don kɛsu nin kɔnɔ, k'o talɔgɔw don kɛsu nigɛw la k'a datugulan biri a kan. 21A ye kɛsu nin don bugu kɔnɔ ka soo cɛtigɛfani dulon, ka kɛsu datugu n'a ye, i ko Masaba tun y'a fɔ a ye cogo min na.
22A ye tabali bila Ɲɔgɔnkunbɛn fanibugu kɔnɔ a kɔgɔdugu ɲafan fɛ, soo cɛtigɛfani ɲafɛ, 23ka buruw labɛn o kan Masaba ɲakɔrɔ, i ko Masaba tun y'a fɔ a ye cogo min na. 24A ye fitinɛbilayɔrɔ bila Ɲɔgɔnkunbɛn fanibugu kɔnɔ k'a ɲaa sin tabali ma bugu nin worodugu ɲafan fɛ, 25ka fitinɛw mana Masaba ɲakɔrɔ, i ko Masaba tun y'a fɔ a ye cogo min na. 26A ye sarakabɔyɔrɔ sanulaman bila Ɲɔgɔnkunbɛn fanibugu cɛtigɛfani ɲafɛ, 27ka wusulan kasadiman jɛni a kan, i ko Masaba tun y'a fɔ a ye cogo min na. 28O kɔ, a ye fanibugu dalafani dulon daa la.
29A ye saraka jɛnita bɔyɔrɔ bila Ɲɔgɔnkunbɛn fanibugu daa la, ka saraka jɛnita ni suman saraka bɔ a kan, i ko Masaba tun y'a fɔ a ye cogo min na, 30ka dagaba bila Ɲɔgɔnkunbɛn fanibugu ni sarakabɔyɔrɔ cɛ ka jii kota kɛ a la. 31Musa ni Arɔn n'a dencɛw y'u bolo n'u seenw ko o la. 32N'u tun be don Ɲɔgɔnkunbɛn fanibugu kɔnɔ, walima ka gwɛrɛ sarakabɔyɔrɔ la tuma min na, u tun be ko ten, i ko Masaba tun y'a fɔ Musa ye cogo min na.
33O kɔ, Musa ye lukɛnɛ tutunanw lɔ ka fanibugu ni sarakabɔyɔrɔ lamini ka dalafani dulon luda la. A kɛra ten, a tilara baara la.
Masaba nɔɔrɔ be fanibugu fa
34- O kɔ, sankaba jigira Ɲɔgɔnkunbɛn fanibugu kunna, Masaba nɔɔrɔ y'a fa. 35Musa ma se ka don a kɔnɔ, bari sankaba tor'a kunna, Masaba nɔɔrɔ y'a fa fana.
36Isirayɛlidenw ka taama na, ni sankaba nin wilila ka bɔ fanibugu kunna tuma o tuma, u tun be wili ka sira minɛ. 37Nga n'a ma wili, u tun te wili ka sira minɛ fana fɔɔ n'a wilila loon min na. 38Masaba ka sankaba tun be fanibugu kunna tilefɛ. Sufɛ, a be kɛ tasuma ye Isirayɛlidenw bɛɛ ɲana u ka taamaw bɛɛ la.